R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 


0. P R O C E S  -  V E R B A L
încheiat azi  31 august 2022  în şedinţa ordinara a    
1. Consiliului Local al Comunei Orlat
 	 	                                             
     
             Se declară deschisă şedinţa ordinară a Consiliului Local Orlat , din data de   31 august  2022 ora 14:00 . 
              Sunt prezenti 10 consilieri.  Absenţi: dl. Popa Ciprian Gheorghe , dl. Popa Valentin Ioan si d-na Topîrcean Elena.  
               La şedinţa Consiliului Local al Comunei Orlat este prezent și Șeful interimar al RPL OS Cindrel RA dl Zav Ioan Toma. 
                Dl Primar spune că la ședință este prezent și dl Zav care va prezenta situația RPL la 6 luni. 
                Dl Zav spune ca asa cum a promis la sedinta anterioara , a venit sa prezinte situatia financiara a Regiei la 6 luni. Spune ca pentru anul 2022 s-au aprobat venituri de 3.300.000 lei iar pana in prezent s-au realizat venituri de 2.501.77 lei rezultand un procent de 75%. La venituri din valorificarea masei lemnoase s-au aprobat 10.700 mc pentru taiere iar in sem I s-au taiat 6658 mc adica un procent de 77%. Din cei 10.700 mc aprobati pentru taiere 8.400 mc erau ptr agenti economici si 2.300 mc pentru populatie. La semestrul I pentru populatie s-au taiat 1264 mc adica 43%. Mai spune ca la 31.08.2022 sunt livrati catre populatie 1.600mc din care 710 mc aferenti solicitarilor din 2021 care au ramas neonorate iar  din cele 600 de persoane care au avut aprobari in anul 2022 s-au livrat pana in prezent 690 mc pentru 276 de persoane. 
                  Dl Primar spune ca de aici rezulta fapul ca mai sunt 300 de cereri neonorate. 
                  Dl Zav spune ca mai sunt disponibili 600mc din care 100mc sunt in depozitul Orlat.
                  Dl Primar il intreaba pe dl Zav daca avem posibilitate sa mai deschidem inca o partida iar dl Zav spune ca da. 
                  Dl Primar spune sa se mai deschida atunci inca o partida. Dl Primar mai spune ca cei care au luat lemn de foc de brad   sa ramana la sfarsitul listei pentru livrari.
                  Dl Zav spune ca lemn de foc de brad este suficient.
                  Dl consilier Albu Ilie intreaba ce cantitate este disponibila la lemnul de brad. 
                  Dl Zav raspunde ca s-a dat lemn de brad si fara tabel si putem da in continuare , pretul de vanzare pentru brad fiind de 200 lei/mc.
                   Dl Zav spune ca pentru agentii economici s-a aprobat masa lemnoasa fasonata din depozit 1000mc și s-a realizat 363mc adica un procent de 43%. Mai spune ca la cheltuieli a fost aprobata suma de 2.849.000 lei iar in semestrul I s-au cheltuit 1.450.977 lei adica 50%. Rezultatul financiar brut  aprobat a fost de 451.000  iar pana acum s-a realizat 1.050.797 lei  , rezultand un procent de 233%. Impozitul este de 165.496 lei iar rezultataul net, profitul este de 885.301 lei. 
                   Dl Zav mai spune ca conform Codului fiscal se datoreaza procent din profit si vine cu propunerea  sa vireze 35% din profitul net realizat respectiv 309.855 lei.
                   Dl Primar spune ca daca inflatia a trecut de 10% daca primi banii anul acesta putem lucra cu ei , suma respectiva urmand a fi regularizata anul viitor. 
                   Dl consilier Muntean Petru intreba pe ce ii puteti folosi?
                   Dl Primar spune ca la inceputul anului s-a intocmit un buget in functie de gradul de colectare , incercam sa acoperim capitolele pe sectiunea  de functionare unde sunt cheltuielile obligatorii , la sedinta din luna septembrie se va face propunere de rectificare si alocari.
                    Dl Zav spune ca va veni cu o propunere de rectificare a bugetului Ocolului pentru cantonul Orlatel si modificare a listei de investitii. 
                 Dl Primar spune ca singurul canton care mai este in picioare este cel de la Dusi si  trebuie luate in calcul reparatii pentru acoperis. 
                 Dl Zav spune ca mai sunt probleme si pe drumurile forestiere datorita ploilor.
                 Dl Primar ii spune domnului Zav sa faca o analiza iar dl Zav spune ca o sa analizeze situatia si o sa vina cu o propunere de rectificare a bugetului si o modificare a listei de investitii. 
                  Dl Zav se retrage de la sedinta.

                  Se prezinta următorul proiect al ordinii  de zi :


O R D I N E   D E   Z I :
 
1.   Proiect de hotărâre privind alegerea preşedintelui de sedinţă .
-	iniţiator: Primar - Gâţă Aurel

	2.      Prezentarea şi aprobarea Procesului – Verbal al şedinţei ordinare din data de 21 iulie 2022
-	iniţiator secretar general : Vulea Monica - Elena

          3.         Proiect de hotărâre privind aprobarea execuţiei bugetare pe trimestrul II anul 2022
-	iniţiator: Primar - Gâţă Aurel
                      
          4.         Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală
-	iniţiator: Primar - Gâţă Aurel
                 
          5.           Proiect de hotărâre privind atestarea apartenenței  la domeniului public al Comunei Orlat   a construcțiilor înscrise în CF nr. 104573 Orlat nr. Cad 104573
-	iniţiator: Primar - Gâţă Aurel

        6.             Proiect de hotărâre privind atestarea apartenenței  la domeniului public al Comunei Orlat   a construcțiilor înscrise în CF nr. 106379 Orlat nr. Cad 106379
-	iniţiator: Primar - Gâţă Aurel
            
        7.           Proiect de hotărâre privind delegarea gestiunii serviciului de alimentare cu apă şi de canalizare către S.C. APĂ CANAL SIBIU S.A.
-	iniţiator: Primar - Gâţă Aurel

            8.         Proiect de hotărâre privind participarea comunei Orlat , prin Consiliul Local Orlat, cu capital la S.C. Apă Canal Sibiu S.A.

-	iniţiator: Primar - Gâţă Aurel
                      
            9.           Proiect de hotărâre privind acordarea unui mandat de reprezentare permanentă a comunei Orlat  în cadrul Adunării Generale a  Acţionarilor ai Operatorului Regional  APA CANAL SIBIU SA
-	iniţiator: Primar - Gâţă Aurel

           10.         Întrebări , interpelări, rapoarte, informări.


                                Se supune la vot ordinea de zi. 
                Cu 10 voturi pentru Consiliul Local al Comunei Orlat aproba ordinea de zi fara obiectii.           
                Se da citire proiectului de hotarare de la punctul 1.
                Se alege presedinte de sedinta  domnul Albu Ilie cu 10 voturi pentru .

                  Se prezinta si se supune aprobării procesul verbal al sedintei ordinare din data de 21 iulie 2022
                  Cu 10 voturi pentru este aprobat procesul verbal al sedinteiordinare din data de 21 iulie 2022, fără obiecţii.

                   Se da citire punctului 3 al ordinii de zi, Proiect de hotărâre privind aprobarea execuţiei bugetare pe trimestrul II anul 2022

                   Dl Primar spune ca este vorba despre executia bugetara la jumatatea anului pe cele doua sectiuni , de functionare si de dezvoltare. Mai spune ca lucrarile mari sunt in faza de receptive respectiv apa-canalul , strazile , str. Gării. Mai spune că  mai este de lucru la reteaua de aductiune apa bruta pe care o vom folosi doar cand va fi cazul . 
                    Dl Consilier Muntean Petru intreaba daca nu s-a consumat deloc de la Gura Râului iar dl Primar spune că nu . 
                    Dl Primar mai spune ca asteptam sa semnam contractele pe programul Saligny pentru modernizare strada Fabricii , pod legatura intre str Fabricii si str Mocanitei si retea canalizare pluviala str. Avram Iancu str Granicerilor. 
                    Dl consilier Gâță Ioan intreaba daca se va face si drumul care coboara de la Părău. 
                    Dl Primar spune ca nu iar anul viitor se vor incepe lucrarile pentru proiectele respective. 
	        Dl Primar mai spune ca am incercat sa cumparam terenul de pe str Campsorului dar nu am ajuns la o înțelegere. Noi mai avem niste terenuri rezerva rezultate in urma lucrarilor de cadastru dar legea nu spun clar ce se intampla cu aceste terenuri. 
                   Cu 10 voturi pentru , Consiliul Local al Comunei Orlat aproba execuţia bugetara pe trimestrul II anul 2022.
                           
                   Domnul presedinte da citire punctului 4 al ordinii de zi , Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală

                    Domnul Primar spune ca avem posturi care s-au ocupat, SVSU si SPCLEP
                    Se supune la vot proiectul de hotărâre.  
                    Cu 10 voturi pentru Consiliul Local al Comunei Orlat,  aprobă modificarea organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală

                    Preşedintele de şedinţă dă citire punctului 5 al ordinii de zi, Proiect de hotărâre privind atestarea apartenenței  la domeniului public al Comunei Orlat   a construcțiilor înscrise în CF nr. 104573 Orlat nr. Cad 104573

    Dl Primar spune ca este vorba despre constructiile de la statia de apa. Cand se va face predarea catre SC APA CANAL SA este obligatoriu sa fi in domeniul publica al comunei Orlat.

                     Se supune la vot proiectul de hotărâre , iar Consiliul Local al Comunei Orlat , cu 10 voturi pentru aprobă atestarea apartenenței  la domeniului public al Comunei Orlat   a construcțiilor înscrise în CF nr. 104573 Orlat nr. Cad 104573

                  Se dă citire Proiectului de hotărâre privind atestarea apartenenței  la domeniului public al Comunei Orlat   a construcțiilor înscrise în CF nr. 106379 Orlat nr. Cad 106379

                   Dl Primar spune ca este vorba de constructiile de la statia de canalizare  . 
                  
                  Consiliul Local Orlat  , cu 10 voturi pentru , aprobă atestarea apartenenței  la domeniului public al Comunei Orlat   a construcțiilor înscrise în CF nr. 106379 Orlat nr. Cad 106379
                        
                  Se trece la punctul 7 de pe ordinea de zi, Proiect de hotărâre privind delegarea gestiunii serviciului de alimentare cu apă şi de canalizare către S.C. APĂ CANAL SIBIU S.A.

                  Dl Primar spune ca ne apropiem de predare speram ca pana la sfarsitul anului sa putem face predarea. Vom intra la singurul operator din zona S.C. APĂ CANAL SIBIU S.A., deoarece singuri nu reusim sa obtinem licenta, pentru licenta trebuind facute investitii.

       Dna consilier Rodeanu intreaba daca se va modifica pretul pentru apa- canal. dl Primar spune ca pretul pentru apa- canal este unic pentru toata zona in care opereaza S.C. APĂ CANAL SIBIU S.A.
Dl consilier Gata Ioan intreaba daca programele de investitii se fac de catre ei dupa bunul plac, iar dl Primar raspunde ca deciziile privind investitiile se vor lua de catre Consiliul Local Orlat la propunerea S.C. APĂ CANAL SIBIU S.A.

                   Consiliul Local Orlat , cu 10 voturi pentru , aprobă delegarea gestiunii serviciului de alimentare cu apă şi de canalizare către S.C. APĂ CANAL SIBIU S.A.

                     Presedintele de sedinta da cititre punctului 8 al ordinii de zi, Proiect de hotărâre privind participarea comunei Orlat , prin Consiliul Local Orlat, cu capital la S.C. Apă Canal Sibiu S.A.

           Dl Primar spune ca SC APA CANAL SIBIU SA va avea drept de administrare pe retelele de apa si canalizare 
           Dl consilier Milea Ioan intreaba pe ce termen se va face delegarea, nelimitat?
           Dl Primar spune ca poti sa te retragi oricand din contractual de delegare.

          Cu 10 voturi pentru Consiliul Local Orlat  aprobă participarea comunei Orlat , prin Consiliul Local Orlat, cu capital la S.C. Apă Canal Sibiu S.A.

          Se trece la punctul 9 al ordinii de zi, Proiect de hotărâre privind acordarea unui mandat de reprezentare permanentă a comunei Orlat  în cadrul Adunării Generale a  Acţionarilor ai Operatorului Regional  APA CANAL SIBIU SA


        Dl Primar spune ca Comuna Orlat trebuie sa fie reprezentata in cadrul Adunării Generale a  Acţionarilor ai Operatorului Regional  APA CANAL SIBIU SA

       Se supune la vot proiectul de hotarare cu acordarea unui mandat de reprezentare permanentă a comunei Orlat  în cadrul Adunării Generale a  Acţionarilor ai Operatorului Regional  APA CANAL SIBIU SA

          Cu 10 voturi pentru , Consiliul Local al Comunei Orlat mandateaza Primarul Comunei Orlat ca reprezentant al comunei Orlat în Adunării Generale a  Acţionarilor ai Operatorului Regional  APA CANAL SIBIU SA.

                      Se trece la punctul 10 Întrebări , interpelări, rapoarte, informări
                      Dl consilier Gâță Ioan are o intrebare referitoare la orarul de functionare de la Sala de jocuri.
          Dl Primar spune ca daca sunt nemultumiri se poate depune o cerere cu privire la orarul de functionare si vor fi chemati la o discutie reprezentantii societatii.
          Dl consilier Muntean Petru intreaba daca terenurile de pe strada Salistii de pe partea dreapta sunt concesionate.
          Dl Primar raspunde ca nu, sunt folosite de oameni o parte din terenuri sunt ale CFR.
[bookmark: _GoBack]          Dl Gâță Ioan intreaba daca mai sunt oglinzi pentru ca ar trebui una pe strada Fabricii.
          Dl viceprimar spune ca mai trebuie amplasate 3 oglinzi in comuna, iar dl. Primar spune ca se vor comanda.
          Dl Primar mai spune ca procesul de pe strada Mocanitei este pe rol si am cerut pe langa cheltuieli de judecata si despagubiri.
         Dl consilier Stroia Vasile spune ca iluminatul public trebuie reglat pentru ca dimineata este intuneric, iar dl. Primar spune ca de la data de 01.09.2022 se va schimba programul pentru iluminatul stradal.
                     Având în vedere că nu mai sunt puncte pe ordinea de zi , se declară şedinţa închisă . 


 
            PREŞEDINTE DE SEDINŢĂ ,                             SECRETAR GENERAL COMUNA ORLAT
                     CONSILIER                                                                 VULEA MONICA – ELENA   
                      ALBU ILIE 
